**Marco Asensio Willemsen** (s. 21. tammikuuta 1996 Palma de Mallorca, Mallorca, Baleaarit) on espanjalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan hyökkäävä keskikenttäpelaaja tai laitalinkki.

Real Madridin kokoonpanossa Asensio onnistui maalinteossa jokaisessa debyytissä kaikissa kilpailuissa.

Seurajoukkueura
---------------

Mallorcan saarilta kotoisin oleva Asensio sai jalkapallo-oppinsa paikallisseura Real Club Deportivo Mallorca nuorisoakatemiasta. Asensio pelasi ensimmäistä kertaa seuran reservijoukkueessa kaudella 2013–2014 maan neljänneksi korkeimmalla sarjatasolla Tercera Divisiónissa, hieman sen jälkeen, kun sekä Barcelona että Real Madrid olivat halukkaita hankkimaan nuorukaisen riveihinsä. 27. lokakuuta 2013 ottelussa Recreativoa vastaan hän pääsi ensimmäistä kertaa pelaamaan edustusjoukkueen kanssa.

Hän aloitti vaihtopenkillä myös seuraavassa kotiottelussa 2. marraskuuta 2013 Lugoa vastaan, ja pääsi kentälle viimeisiksi seitsemäksi minuutiksi. Tehtyään vaikutuksen peliesityksillään silloiseen edustusjoukkueen päävalmentaja José Luis Oltraan, Asensio nostettiin pysyvästi edustusmiehistöön.

16. maaliskuuta 2013 Asensio teki ensimmäisen maalinsa ammattilaisena kotiottelussa Tenerifea vastaan. Uuden päävalmentaja Valeri Karpinin alaisuudessa hän nousi joukkueen vakioavauskokoopanoon ja kiitoksena luottamuksesta, hän teki kuukauden aikana maalit Osasunaa, Alavésia ja Llagosteraa vastaan.

|  |
| --- |
| "Se tarina on totta. Rafa [Rafael Nadal] soitti Florentinolle [Florentino Pérez] ja sanoi, ettei Real saa päästää minua karkuun." —Asensio vahvisti *Realmadrid TV:n* haastattelussa, että Rafael Nadal kehotti Real Madridin puheenjohtajaa hankkimaan Asension.  |

24. marraskuuta 2014 urheilulehti *Marca* uutisoi Mallorcan ja Real Madridin päässeen sopimukseen Asension siirtymisestä madridilaisseuraan kaudeksi 2015–2016. Myöhemmin myös pelaaja itse ilmoitti päätöksestään siirtyä Real Madridiin. 5. joulukuuta 2014 Real Madrid vahvisti siirron, ja sopimuksen pituudeksi muodostui kuusi vuotta. Hänestä maksettiin 3,9 miljoonan euron siirtokorvaus. Asensio pelasi kauden 2014–2015 loppuun asti lainasopimuksella Mallorcassa, jonka jälkeen hän siirtyi madridilaisseuraan.

Kaudeksi 2015–2016 Real Madrid lainasi Asension Espanyolille. Hän pelasi ensimmäisen ottelunsa joukkueessa 19. syyskuuta 2015 vieraskentällä Real Sociedadia vastaan. Lainakauden aikana pelaamissaan 34 sarjaottelussa, hän teki neljä maalia ja antoi 12 maaliin johtanutta syöttöä.

Kaudella 2016–2017 Real Madridin päävalmentajana toiminut Zinedine Zidane nosti Asension mukaan edustusjoukkueeseen. Hän onnistui maalinteossa sekä UEFA Super Cupissa Sevillaa vastaan että liigadebyytissään Real Sociedadia vastaan.

Asensio pelasi ensimmäisen kautensa aikana madridilaisseurassa 23 sarjaottelua ja teki niissä kolme maalia. Kausi päättyi tuplamestaruuteen, kun joukkue voitti pääsarjamestaruuden viiden vuoden tauon jälkeen sekä toista kertaa peräkkäin Mestarien liigan. Turnauksen loppuottelussa Real Madrid kohtasi italialaisen Juventuksen, jonka se kaatoi lopulta numeroin 4–1, Asension viimeistellessä joukkueen viimeisen maalin.

Kaudella 2017–2018 Asensio voitti toistamiseen Mestarien liigan. Hän pelasi yhtä vaille kaikissa otteluissa, loppuottelussa Liverpoolia vastaan tosin vain loppuhetket, ja teki maalin välieräottelussa Bayern Müncheniä vastaan. Primera Divisiónin 32 ottelussa hän teki kuusi maalia. Seuraavalla kaudella hän pelasi Espanjan pääsarjassa 30 ottelua, joissa teki yhden ja syötti kahdeksan maalia. Mestarien liigan seitsemässä ottelussa syntyi kaksi maalia.

Asensio oli eturistisidevamman vuoksi sivussa kentiltä heinäkuulta 2019 maaliskuulle 2020. Hän ehti pelata loppukauden aikana yhdeksän Primera Divisiónin ottelua ja tehdä kolme maalia Real Madridin voittaessa Espanjan-mestaruuden. Kaudella 2020–2021 hän teki 35 liigaottelussa viisi maalia ja 11 Mestarien liigan ottelussa kaksi maalia. Kaudella 2021–2022 Real voitti sekä Espanjan-mestaruuden että Mestarien liigan. Asensio teki kotimaan liigassa maaliennätyksensä, kymmenen maalia 31 ottelussa, mukaan lukien hattutemppu Mallorcaa vastaan syyskuussa 2021. Mestarien liigassa hän pelasi kahdeksassa ottelussa, mutta oli vain kahdesti avauskokoonpanossa. Loppuottelussa Liverpoolia vastaan hän ei päässyt kentälle. Hän teki maalin alkulohko-ottelussa Interiä vastaan.

Maajoukkueura
-------------

Asensio on pelannut Espanjan nuorisomaajoukkueissa. Hän oli voittamassa alle 19-vuotiaiden Euroopan-mestaruutta vuonna 2015, ja pelasi turnauksessa Espanjan kaikki viisi ottelua. Hän pelasi neljä ottelua Espanjan saadessa hopeaa alle 21-vuotiaiden EM-kilpailuissa 2017.

17. toukokuuta 2016 Asensio ja hänen joukkuetoverinsa Pau López saivat kutsun Espanjan maajoukkueeseen ystävyysotteluun Bosnia ja Hertsegovinaa vastaan. 29. toukokuuta 2016 pelatussa ottelussa Asensio pääsi tekemään ensiesiintymisensä myös aikuisten maajoukkueessa.

Asensio pelasi MM-kilpailuissa 2018 kolmessa ottelussa, näistä neljännesvälierässä Venäjää vastaan hän oli avauskokoonpanossa. Ensimmäisen maaottelumaalinsa hän teki Kroatiaa vastaan saman vuoden syyskuussa. Hän pelasi kaikissa kuudessa ottelussa Espanjan saavuttaessa hopeaa vuonna 2021 järjestetyissä Tokion olympialaisissa. Välierässä Japania vastaan hän teki voittomaalin jatkoajalla. MM-kilpailuissa 2022 hän oli avauskokoonpanossa kolmessa ottelussa ja tuli kerran vaihdosta kentälle. Hän teki maalin avausottelussa Costa Ricaa vastaan.

Tilastot
--------

### Seurajoukkue

Päivitetty 28. joulukuuta 2022.

| Seura | Kausi | Sarja | Cup | Eurooppa | Muut | Yhteensä |
| --- | --- | --- | --- | --- | --- | --- |
| Taso | Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit |
| Mallorca B | 2013–14 | Tercera División | 14 | 3 | — | — | — | 14 | 3 |
| Mallorca | 2013–14 | Segunda División | 20 | 1 | 0 | 0 | — | — | 20 | 1 |
| 2014–15 | 36 | 6 | 0 | 0 | — | — | 36 | 6 |
| Yhteensä | 56 | 7 | 0 | 0 | — | — | 56 | 7 |
| Espanyol | 2015–16 | Primera División | 34 | 4 | 3 | 0 | — | — | 37 | 4 |
| Real Madrid | 2016–17 | 23 | 3 | 6 | 3 | 8 | 3 | 1 | 1 | 38 | 10 |
| 2017–18 | 32 | 6 | 5 | 2 | 12 | 1 | 4 | 2 | 53 | 11 |
| 2018–19 | 30 | 1 | 5 | 3 | 7 | 2 | 2 | 0 | 44 | 6 |
| 2019–20 | 9 | 3 | 0 | 0 | 1 | 0 | 0 | 0 | 10 | 3 |
| 2020–21 | 35 | 5 | 1 | 11 | 2 | 1 | 0 | 48 | 7 |
| 2021–22 | 31 | 10 | 2 | 1 | 8 | 1 | 1 | 0 | 42 | 12 |
| 2022–23 | 9 | 1 | 0 | 0 | 6 | 2 | 0 | 0 | 15 | 3 |
| Yhteensä | 169 | 29 | 19 | 9 | 53 | 11 | 9 | 3 | 250 | 52 |
| Yhteensä | 273 | 43 | 22 | 9 | 53 | 11 | 9 | 3 | 357 | 66 |

1Muissa kilpailuissa on huomioitu FIFA Club World Cup, Supercopa de España ja UEFA Super Cup.

Saavutukset
-----------

* **Real Madrid**:
	+ Espanjan pääsarjamestaruus: 2016–2017, 2019–2020, 2021–2022
	+ Espanjan supercup: 2017, 2019, 2021
	+ Mestarien liiga: 2016–2017, 2017–2018, 2021–2022
	+ Euroopan supercup: 2016, 2017, 2022
	+ Seurajoukkueiden maailmanmestaruus: 2016, 2017, 2018

Lähteet
-------

1. 1 2 3  Kuparinen, Heikki: Pelaaja vahvisti tennistähti Nadalin osuuden Real Madrid -siirrossaan: "Hän soitti Florentinolle" *Laliiga.com*.  26.5.2017.  "-Zidane pyysi minut palaverihuoneeseen, sanoi pitävänsä minut ykkösjoukkueessa ja nostavansa minut avaukseen Supercupissa. Parempaa debyyttiä ei olekaan. Me voitimme ja tein maalin. Tein maalin jokaisessa debyyttissäni kaikissa kilpailuissa ja se jää pysyvästi historiaan." Viitattu 26.5.2017.
2. ↑  Madrid y Barça pugnan por Asensio Diario de Mallorca. Viitattu 28.11.2014. (espanjaksi)
3. ↑  Linares reafirma el liderato del Decano Marca. Viitattu 28.11.2014. (espanjaksi)
4. ↑  Los lucenses tiran de oficio para resistir en el Iberostar Marca. Viitattu 28.11.2014. (espanjaksi)
5. ↑  Marco Asensio llama a la puerta (Arkistoitu – Internet Archive) Última Hora. Viitattu 28.11.2014. (espanjaksi)
6. ↑  Asensio y Thomas dan aire a los baleares ante un flojo Tenerife Marca. Viitattu 28.11.2014. (espanjaksi)
7. ↑  Asensio y el Madrid, acuerdo total Marca. Viitattu 28.11.2014. (espanjaksi)
8. ↑  Marco Asensio: "He decidido ir al Real Madrid y estoy contento" Marca. Viitattu 1.12.2014. (espanjaksi)
9. ↑  Comunicado oficial: Marco Asensio Real Madrid. Viitattu 5.12.2014. (espanjaksi)
10. ↑  Marco Asensio, al Real Madrid por 3,9 millones Marca. Viitattu 5.12.2014. (espanjaksi)
11. ↑  Marco Asensio, nueva incorporación  20.8.2015. RCD Espanyol. Viitattu 20.8.2015. (espanjaksi)
12. ↑  El Espanyol se rehabilita en Anoeta Mundo Deportivo. Viitattu 30.8.2017. (espanjaksi)
13. ↑  Asensio crece en el Espanyol: está en el Top-10 de asistencias AS. Viitattu 30.8.2017. (espanjaksi)
14. ↑  Fiebre amarilla Marca. Viitattu 30.8.2017. (espanjaksi)
15. ↑  El Madrid se pasea en Eibar La Vanguardia. Viitattu 30.8.2017. (espanjaksi)
16. ↑  El Real Madrid, campeón de LaLiga Santander 2016/17 La Liga. Viitattu 30.8.2017. (espanjaksi)
17. ↑  Majestic Real Madrid win Champions League in Cardiff UEFA. Viitattu 30.8.2017. (espanjaksi)
18. 1 2 3 4  Marco Asensio Transfermarkt. Viitattu 28.12.2022. (espanjaksi)
19. ↑  Haslam, Andrew: Spain see off Russia for seventh Under-19 crown *UEFA.com*.  19.7.2015. Union of European Football Associations (UEFA). Viitattu 1.8.2015. (englanniksi)
20. ↑  Pau López y Marco Asensio, convocados por Del Bosque RCD Espanyol. Viitattu 30.8.2017. (espanjaksi)
21. ↑  Nolito endulza un duelo atípico Marca. Viitattu 30.8.2017. (espanjaksi)

Aiheesta muualla
----------------

* Marco Asension esittely Real Madridin kotisivustolla (espanjaksi)
* Marco Asension tilastot BDFutbol-sivustolla (englanniksi)
* Marco Asension tilastot Soccerway-sivustolla (englanniksi)

Real Madrid – Primera División
1 Courtois |
2 Carvajal |
3 Militão |
4 Alaba |
5 Bellingham |
6 Nacho |
7 Vini Jr. |
8 Kroos |
10 Modrić |
11 Rodrygo |
12 Camavinga |
13 Lunin |
14 Joselu |
15 Valverde |
16 Odriozola |
17 Vázquez |
18 Tchouaméni |
19 Ceballos |
20 García |
21 Brahim |
22 Rüdiger |
23 Mendy |
24 Güler |
25 Arrizabalaga |
Valmentaja Ancelotti

Espanjan joukkue – Jalkapallon MM-kilpailut 2018
1 De Gea |
2 Carvajal |
3 Piqué |
4 Nacho |
5 Busquets |
6 Iniesta |
7 Saúl |
8 Koke |
9 Rodrigo |
10 Thiago |
11 Vázquez |
12 Odriozola |
13 Arrizabalaga |
14 Azpilicueta |
15 Ramos |
16 Monreal |
17 Aspas |
18 Alba |
19 Costa |
20 Asensio |
21 Silva |
22 Isco |
23 Reina |
Valmentaja Hierro

Espanjan joukkue – Jalkapallon MM-kilpailut 2022
1 Sánchez |
2 Azpilicueta |
3 García |
4 P. Torres |
5 Busquets |
6 Llorente |
7 Morata |
8 Koke |
9 Gavi |
10 Asensio |
11 F. Torres |
12 Williams |
13 Raya |
14 Balde |
15 Guillamón |
16 Rodri |
17 Pino |
18 Alba |
19 Soler |
20 Carvajal |
21 Olmo |
22 Sarabia |
23 Simón |
24 Laporte |
25 Fati |
26 Pedri |
Valmentaja Luis Enrique